mteb/NusaParagraphEmotionClassification huggingface dataset:
Ammak ku nakke, tau na ngai teng, lalang na si allo minimal ping rua ii nginung teng, baribbasak siagang karueng. Anjari penduduk asli ri kota caddi ri Jawa Tengah, Teh na antu tantu mi NasTel mingka manisik na tena na manisik dudu, siagang niak nyamikan anjari pendamping. Ku tayangi mi bapak ku nakke nginung teng todong, mingka tena na singkamma ammak ku antu na nikmati teng na. Bapak ku na tayang ngi anjo teng nga sanggeng na dingin nampa na inungi sekre gelasakna lalang sekre teguk. Kah riolo wattu ku caddi ri ballak ku nakke sanging lomba ka nginung paling tippa teng singkamma Bapak ku.
Gareth Bale nikareki nakakkarenai Real Madrid ka nabati-bati wawancara lalang bahasa Spanyol lekbakna lettek mange ri Los Angeles FC beru-beru inne. Bale nasawalaki akkomunikasi ri Real Madrid, nampa naisseng ngasengmi taua kua kamma anjo, nasabak tena kulle ammake bahasa Spanyol. Mingka anne Alvaro Odeiozola nakuai anne Bale sanna’ji jagona ammake bahasa Spanyol. Nasabak naung tarrusuki performana, nampa nikanai tena kulle bahasa Spanyol, nilappasaki Bale ri klub ibu kotayya. Bale lettekmi mange ri MLS siagang Los Angeles FC. Mingka ternyata anu carakdek duduji ammake bahasa Spanyol dende njari larroi Real Madrid mange ri Bale nasabak nakareki nikakkarenai surang Bale, nasabak anu laccirikji bahasa Spanyolna nampa nakuai tanre.
Prank kejutan ulang taung berujung mate ni kontak aliran listrik. Anne kajadian terjadi ri Tanggeranv Selatan ri wattu 26 September 2016 ri allaloa.  Sekre burakne ni arengi Sandy mate na kontak listrik gara-gara pang-gaukang urang kalenna. Sandy iareka akrab ni kiok Gepeng awalna akan ni panjari target kajakdallang na urang-urangna sabak ri allo anjo iamiantu allo kalassukangna Dandi. Urang-urangna Sandy na sikkoki anjo ri tiang listrik siagang na sirangi kalengna siagang jeknek. Pantarangang pikkirang, sala sekre kabalak tiang listrik takkaluppasak siagang batang kalengna Sandy langsung tak kijang-kijang sabak takkontak aliran listrik. Urang-urangna langsung takbangka langsung na kiok petugas keamanan untuk ambuno aliran listri ri panelna. Kemudia Sandy langsung ni erang mae ri ballak garring ambania, mingka apa kajadian nyawana tenami na kulle ni tolong. Karna ulangna urang-urangna anjo ia akhirna ni amankan ri kantorok polisi untuk ni pappa-lakki keterangan siagang penyelidikan mae ri kasus ammuno a anne.
Punna katte niak ammiliki passingkammaan, Dunn assare saran untuk kutaknang riolonganna mae ri calon panarima hadiah, barang apaka ia na keroki. Kannabanna, penelitian na tunjukkan kana tau lebih na hargai hadiah ia na palaka daripada tenayya na keroki. “Taua erok loe pikkiranna siagang assare kejutan mae ri tau annarimayya” kananna Dunn, mingka hadiah leboh bajik iamiantu apa pung niaka na keroki tau lani sarea. 
Galak setuju kana cara paling sederhana untuk ampareki sekre tau bahagia iamaintu akkutaknang apa erok na ngai iareka na kerokia.  Anne biasa tania jawaban na ngai mae ri tau matakbalaka, kanang na, sabak loe appikkirik hadiah bajik seharusna anjari kejutan, manna mamo sains lekbak ambanta anne kanayya.
Andai na anjo pasal ka ni gugat ka ni tarima mi ri MK siagang pihak DPR harusuk apparek pabajikan tata bahasa antu bajika pi poeng cocok mikah anjo kata kata na pakea lalang anjo pasalak ka kulle ni tarima atoka tena? . Nakke kutayangi inji jawaban battu ri pihak na MK barak na adili kasus na anne Omnibus Law. Kah jai pasalak si lappo siagang UU Ketenagakerjaan. Katte ngaseng ni isseng ji kana ekonomi na negara ta antumi paling kodi ri Q4 2020 anne. Anjo ngaseng pengusaha yaa kamma kamma anne mate mate na mi na perjuangkan tahangi skalabilitas na bisnisik na pakarammula ri maret 2020.
Na kana Farhan pa'risiki na kasia' kalen na le'ba na ri bully anjo agang-agang na. Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua. Sebelum na riolo niak tallu tau anjari tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan.
Nuni sanngenna kinne, lompomi, anjamami pole, mingka mallak kijai ri cammi’. Anu kamase-mase mamo anjo cammika mingka punna niaki Nunu, lari nampa nabongkai anjo camika. Antekamma tena na mallak, wattunna cakdi kija, wattunna mange akbangngi ri ballakna tantana, niak cammi’ naparakai anjo tantana. Nampa la antamak ri ballaka Nuni, niaki anjoc ammika natannang kalenna ri pakkekbuka. Nasabak anne Nuni bajikji nacinik anjo cammika, maju ji nalaloi anjo cammika. Mingka wattunna nalaloi, langsung tongi nikarakmusuk ri anjo cammika. Ceraki bangkengna Nuni kamase nampa ngarruk. Tena napikkiriki la nikarammusuk siagang cammi’, assolong-solong mami jeknek matanna. Anjomi sanggenna lompo tena nangai cammika kamase nasabak trauma.
Nakke salah se're na Fans Kpop battu ki ji ri bangku SMP. Ku ngai ngasengi kelong-kelong na siagang drama korea na. Anne lalang wattu dekat ka ero niak konser na IU ri Jakarta, anne mi wattu ku tunggu ri lalang tallasa’ ku erok si buntulu IU ka 10 taun ma anjari fans na IU. Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu IU mentong. Allo ku tunggu battu mi antama ma ri tampa’ konser ka tena sallo wattu konser battu tommi. Punna niak konser na IU ri Indonesia poe erokka mentong nontongi manna la’busu doekku.
Allo-allo ku amminawang ri manggeku lampa ri tampa jamanna punna na antara ka ri sikola ku, anjari Bari'basa inji mange ma ri antara manggeku riolo si sikola ku ri jam 5.30 sanggeng na jam 6. Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku.
Lekbaki anne Agus mange akbalanja ri toko sapatua ri Jl. Cendrawasih. Tena sallo niak buru’ne nacinik accoba-coba sapatu. Kamma tau na isseng njari mange ri ampikna anjo buru’ne nampa nacinik bajik-bajik. Langsungi nakua weh ikau Budi toh. Na engka’ mi anne ulunna anjo buru’nea naciniki Agus, langsung makkalak odende ikau anne Agus? Takbangkai, niakmi kapang sampulo taung tala sicinik. Njari nakuami Agus i kau pale, nuu’rangiji lekbakki allei so’bo-so’bo sapatunna andik kelasattva. Langsung mami battu anjo pajamayya lekbakna nalangngerek anjo ruayya accarita, nasuroi assuluk ka mallaki nilukkaki sapatu balu’-balukanna. Lekbakna anjo langsungi sisambe nomorok talipong sollanna kulei baku talipong nampa sijanji sibuntuluk salla’ punna niak ngaseng wattunna.
Punna lulusuki taua ri kampus anjo nijo’joka, apalagi punna ri jurusang nikerokia mentodo’, tenamo kana-kana kulle nipau, jeknek mata rannu mami kapang kulle nipasuluk. Tena kulle nikua antekamma sannangna nyawayya punna nitarimaki ri kampus ga’gayya, sekre battu sikura sa’bu tau eroka antamak ri anjo tampak kuliayya. Intumi nakasiak Fajri wattunna naisseng kua lulusuki ri Unhas, takkallasaki nyawanna dipakamma rannu, tena mmarina ta’muri-muri, assolongi sikekdek jeknek matanna. Larimi mange napauang tau toanna kua luluski, attarima kasih nasabak nidukung tarrusuki ri tau toana. Tenamo kulle parek lakbi rannui kinne. Naparek banggai tau toana, kullei na jalla-jallang ri ampik ballakna ngaseng. Annemi asselekna punna bajiki usahayya appilajarak taua. Nipassurang doa, InsyaAllah niguppai apa nikerokia, yang penting sakbarakki.
Memang jau tau ri linoa nangai dudu pacalla-callayya. Beru-beru anne buntingi Kiki Saputri surang buru’ne jai doekna. Anne taua accarita ngasengi kua memang punna niak doek, kulle jaki pila’ gammarak. Anjo buttina Kiki Saputri sanna’ dudu kodina riolo wattunna berh anjari artis, kinne pila’ ciduki rupanna, kebo’mi pole, riolo sanna’ battalakna kalengna, kinne naung-naungmi sikekdek manna mamo bodo kijai kalengna. Ommale, langsungi larro Ucup, nasabak sipammanakangi surang Kiki Saputri. Nakuai Ucup ammari mako accarita, ngurai punna pila’ gammaraki towwa, anjomi punna tala niak niparek ngaseng, mange maki sambahyang, angngajiki daripada nicaritaijibtaua, nicalla-callai pole, kamma tong baji dudu maki ngaseng konjo. Anu loe tonji dosata, nampa taua nacarita tojek. Bajik intu punna pila’ gammaraki.
Nakanamo tapperek kae-kaea na toa, apa antu kau nukana, inakke lekbakmo antu nataba pakkutaknannu. Kamma-kamma anne toamak, kae-kaemak, nipasambilamak naung ri binangaya na anyukang jeknek. Riolo, ri wattungku beru, nibalukkak bajik-bajik, na nibolikkak bajik.-bajik, punna lekbakkak nilaparak naempoiak tau lakbirik. Biasa tonji antu pakmaik bajika nibalasak kodi. Ammanyuk sengi anjo mange tappereka. Apaji napilak mallakmo lapong tedong na nakana i lalang ri pakmaikna, nakanre tojemmak anne buajaya. Nakanamo buajaya. kukanre mako anne tedong ka ruami nikutaknang nasangkamma ngaseng panggappaku. Jari. nakanamo tedonga, sakbarak mako rolo, buaja nasabak passijanjianta sumpaleng tallu Ia nikutaknang na nampai rua lekbak nikutaknang. NappaIak doanamo tedonga ri karaeng Allahu Taala barang nipalappasakji battu ri pammanrakinna buajaya.
Grup Putih Abu-abu anne nakelong ulangi laguna Melly Goeslaw laguna Butterfly. Sebelumna anne Putih Abu-abu jaimi nakelong lagu-laguna Melly Goeslaw. Laguna tong Melly Goeslaw kullei naapanjari anne grupka angappai jai tau angaiki. Anne Putih Abu-abu anggotana siswi lulusan SMK ri Cianjur anne nangakui naidolai sosokna Melly Goeslaw anjari inspirasi siagang idolana ngasenga personelna. Versi na katte anne laguna Melly Goeslaw dierangi labbi cippa' ribandingkan lagu aslina. Ri lagu Butterfly anne caritana anjo masalewangangna taua nasaba' perlakuan pa'jana balinna, mingka anne dirina seakan a'ribbaki singkamma pipi. Siagangi nia' versi beruna anne lagu Butterfly, Putih Abu-abu anne rannui nasana tena kulle naungkapkangi rasa banggana nasaba' kullei siruntu' langsung siagang Melly Goeslaw.
Punna marasaki aklanyak barangta tena na attantu kana lanyak tojeng iareka na alle taua. Na sabak tena na iangaseng siapa tau ni kaluppai na ji tamae ni bolik. Loe passabakkengna kamungkinan akkaro-karo ki singkamma terlambat ambaung tinro kajariang ni kaluppai hp ta iareka dompet punna aklampaki ri kantorok. 
Makarua, tena ni boli ki barang ta bajik-bajik asingkamma assalak ni bolik na punna mangngang mki jari ni kaluppai tamae ni bolik iareka taccecerek. Makatallu, sanna loena barang ni erang punna lak lampaiki assingkamma loe dudu ni erang tasik, hp, dompe, na ciniki taua loe dudu rempo-rempo ta ammancing tau palukka untuk allukaki ki.
Kisah masa remaja na Ratu (25), tena na seindah antu kisah niak ka ri dongeng atokah pelleng pelleng. Ri tangnga na masa puber na anjo wattua, iyaa harusuk ki na tarima ledekan na siagang olok olok na tau lainga kah iyaa na punnai masalah antu tena kulle iya kaleng kaleng na kendalikan, botto na kaleng na. Ratu na labbussi masa kanak kanak na singkamma ji kanak kanak ka umum na, akkarena siagang appilajarak ri sikolah. Iyaa todong termasuk ji murid antu caradde ka kah sanging na gappa peringkat 5 besar anjo pakarammula kelasak sekre sekolah dasarak. Wattu na iyaa pakarammula mi na tamai masa puber antu ni tandai menstruasi pertama na wattu na ri kelasak 5.
Anjo perguruan tinggi a nomore tallu kampus lompo ri kota ku, jai poe alumni na anjama ri kantoro’ baji ka, nampa tena na bella mange ri balla ku anjo kampusu’ ka. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Ka anjo seng perguruan tinggi nomore’ se’re yang ku pili’a lompoi kampus na nampa jai beasiswa na kulle ki gappa. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa.
Nakke punna prinsip, punna erok ka ucapkan selamat ulang tahun, nakke ku ucapkan ammake gaya beda, tea ka punna singkamma ji tau lainga antu biasa biasa yaa ji. Punna memang tena kulle ku parek kejutan, mending ku ucapkan langsung mi singkamma biasa yaa, tena parallu puisi puisi atoka kelong kelong sok romantis lainga. Niak beberapa ucapan ultah aku lekba nakke ku poang mae ri bayuang atoka baine ku. Lekba ka parek album mini antu lalang na rekaman suara na iyaa. Nakke ku desain kaleng kaleng ku cover album mini anjo, ku sare juduluk nampa ku print kaleng kaleng ku cover album na anjo mae ri sticker bulat barak kulle ku tempelek mae ri compact disc antu sebelum na lekba mi ku burning.
Adib anne anggapai penghargaan Upakarti 2022. Adib anne angappai penghargaan Upakarti nasaba' dedikasina appare' inovasi-inovasi, riantarana angollah bunga boungevile anjari oriduk inungang. Perjuanganna anne Adib angappa Upakarti tena na gampang. Adib anne nia' ki ri dunia UKM dan IKM ri taung ruampulo ribu tujuh belas. Arengna anne rikenalmi siagang inovasina ri appare inungang bunga kemangi siagang boungevile. Adib kale-kale tena na anjari fokus anjari berkembang siagang maju kale-kale. Adib anne ero'ki nabantu tau ri UMKM ka anjari menre' kelas. Salah se'rena anne appare'ki komunitas ri bidang ekonomi kreatif. Anne komunitaska anjari wadah pengembangan ekonomi kreatif gratis ri pelaku usahayya nakana Adib
Punna niu’rangi tojeki anjo trauma nikasiaka wattunta cakdi, nassami mallak tarrusuki sanggenna lompo. Anjomi parallu punna niak traumata, kigaukangi apa kullea kigaukang sollanna tena kinawa-nawa dudu anjo traumata. Salahbsekrena iamintu pabajik pikkirangta solanna tena na aklampa kemae-kemae anjo pikkirangta. Pabajiki kalengta surang punna niak nigaukang, pabajiki niatta solanna baji tongi asselekna. Kulle tongki sisikali mange jappa-jappa surang agangta atau tau toata sollanna libai lannya anjo traumata. Siagang teaki pikkirik dudui. Pala’ mamiki doang ri Karaengata’ala sollanna kulleki nalindungi, najaga tarrusuki battu ri anu kodia eroka mange ri katte. Anjomi kulle nigaukang sollanna kulleki kaluppai punna nika traumata ri katallasangta, sollanna tena kulle kajariang issedek, kullei nicegah sollanna tema na pila’ kodi anjo traumata.
Niak anne kelincina Reza, nampai naballi mingka lompo dudumi dende, kebo’ warnana. Battumi anne Riska la mange kakkarena siagang Reza. Wattunna nacinik kelincina, nangai dudu, napakanrei, naurangi kakkarena. Mingka wattunna la moterek Riska mange ri ballakna, nampaipi nacinik bajik-bajik kua ejai matanna anne kelincia. Lekbaki nalangngerek riolo kua punna niak kelinci eja matanna, anu kodi anjo. Njari mallakmi anne Riska. Pala’ kanami la moterek mingka ngurana anne kelincia napinawang tarrusuki Riska, naondangi manna kemaei, suluki battu ri ballakna Reza, nipinawang kijai. Langsungi ngarruk Riska nampa ammarrang-marrang nasabak tena na issengi la antekammai anne sollanna tena niondang ri kelincia ka mallak dudui.
Kemandirian iareka biasa ni kana mandiri. Iami antu berusaha mae ri kalengta lalang anggapai kesuksesan iareka prestasi salah sekre contohna mandiri iami antu appilajarak. Ri kammayya anne loe anak-anak, remaja, iareka dewasa tena erok berusaha siagang appilajarak passabakkengna prestasi na naung kamma mi anne sabak karena Hp, Tv, siagang keasikan akkarena sanggengna na kalauppai wattunna.
Kamma mi anjo, tau tahu toayya parallui na awasi anak-anak na lalang appilajar, tallasak na mandiri, siagang akulle na bage wattunna supaya akkulle na raih cita-cita na. 
Kemandirian iami antu sekre hal parallu ini ajarak pakaramula ri cakdi na, supaya eroki usaha siagang appilajarak anggapai prestasi manna tenaja ni kontro dudu ri tahu toana
Hadiah se’re na ku gappa ri giveaway ja Ancol anjo ammantang ri hotele’ Putri Duyung na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Gappa ka poe hadiah battu ri ancol anne beru-berua hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto. Sabtu lusa na insyaAllah ku mange siagang ana’ na bura’ne ku mange ri ancol.
Lekba na labbusuk mo kanre ku, nakke tena ku langsung ammoterek mae ri tampak ku anjama, kah istirahat ku anjo wattua sallo inji. Nakke ku putuskan mi barak kulle mempo mempo rinjo sinamperek sambil akkerena hape. Kahh bosan ka, ku pasuluk mi bok gambarak ku nampa nakke ak gambarak ma. Nakke ku ngai memang ak gambarak, jari nakke ku gambarak ki apa apa niak ka ri muko na matang ku anjo wattua. Sepeda Ontel ku. Wattu ku akgambarak , nakke ku cinik ri muko ku niak sekre burakne na naiki sepeda fiixie na cinik mae ri tampak ku. Nampa sengkai na parkir sepeda na ri rampik na sepeda ku.
Awala'na Irfan anne angakui pertemuannna amne siagang loloa kammanne anjari bainena akkaramula ri taung rua sabbu ruampulo lalu. Oloangna resmi anjari balinna baine-bura'ne, anne tau rua tapaksaki wajikki napendam nakku'na nasaba' wajikki passimbungang jarak mabella. Wattuna ri pajappayya mae ri balla'na Diva wattuna anjo masih anjari calon bura'ne e. Irfan anjo ta'bangkai nasaba' angakui makase're kabara'na viralki ri pihak WO. Jumlah pangantara'na anne DIva tallu sa'bu tabu tabangka nasaba' nakira ratusan ji pangantara'na. Le'bana anjo nalewati momen bersejarahyya angucapki ijab kabul ri dallekangna penghulu, anne rua mempelaika nassami tena napendam nakku nasaba' anne Irfan tenamo nabiarkan bainena kesepian nasaba' ditingallangi ri balla' kale-kalenna.
Apa erok ni gaukang punna seandaina antrianta na alle tau maraeng? Pastina biring iangaseng tau akan bereaksi singkamma iamiantu nassu. Bahkan gara-gara nassu anne kulle anjari passibakjiang mae ri katte niaka ammake sifat pak-bambangang. Annemi kajadiang lalang ri sekre vidio viral beberapa wattu ri laloa. Vidio anne ampacinikang sekre pengendara ojol loko’-loko’ sabak ni bakji ri tallu tau. Passabakkengna iamiantu anne pengendara ojol kadapatan menyerobo antrian ri wattunna ammone bensin ri pertamina. Karna tena na tarima, makatallu anne taua ammakji mae ri tukang ojol sanggengna bokka-bokka. 
Punna ini perhatikan caritanna rate jelas tukang ojol salah sabak sembarangan na serobo antrian. Mingka punna katte ngusseng alasan jelasna mangka apa na lakukan tukang ojol tena sepenuhna salah.
Ni lansir batut ri Irish Times, sepanjang na taung 2016, otoritas keamanan na Pangan Irlandia na tarima labbi 1.200 keluhan battu ri kanre kanreang na tena nalayak. Labbi batut ri 860 keluhan anjo standar kebersihan na , siagang labbi batu ri 740 keluhan tentang dugaan keracunan kanre. Niak todong 220 keluhan tentang salah na informasi anjo sekre produk kanre kanreang, anne keluhan nga meningkat ki sekitaran 17% battu ri taung 2015. Sementara anjo tingkat keracunan kanre kanreang nga sanging naik ki sangeng na 45%. Kontaminasi kanre kanrea, sanggeng ni buntuluk beling, uk, siagang serangga paling jai ni laporkan taua rinjo.
Pintallummi nakattok bangkenna ri daparaka nasabak niak tau riboko battu nampa ia erok riolo nilayani. Sekreji memang na balli iyya ri tokoa, mingka punna sampulo tau na sekre ngasengji naballi, parallui nipadallekang ngaseng? La naikmi cerakna Acce’, akkambangmi pole kakmurunna, limanna ruayya niak ri aya’na. Erokmi napasuluk ngaseng anne kana-kanana ri anjo taua mingka rioloi assuluk sa’ranna anjo pajamana ri kasirka, napisangkai anjo taua nampa nasuro mange ri bokoang. Langsungi sannang nyawana Acce’, nampa ta’muri-muri mange ri pajamayya. Nakuai, cocoki kamma anjo. Parallu nipisangkai tau kammayya anjo sollanna tala pinruangi panggaukang. Katte erok tonjaki liba, niak todo’ la nijama lekbakna anne mingka antri tonjaki. Ia nampai battu erokmi silangsungngang, sessa jaki.
Akhere na nakkeku talipong mi mae ri kantorok kah antrian na ballak garring katte ni isseng tongji toh kulle sannak sallo na. Mingka ternyata ri luarak ekspektasi ta katte, tena na labbi ri 30 menit katte niak maki ri lalang ruang peressa yaa. Dottorok na poeng ramah ki, cantik ki, siagang supel ki todong. Katte anjo wattua langsung jari USG rinjo janin na sannang ngi tena na niak giok na manna sikedde. Positif thinking maki kulle anjo anak anaka lalang tinro tanga allo ii, mingka dottorok ka na cinik ciniki anjo layar na sallo ii siagang na geserek geserek ki anjo alat USG na mingka kurang bajik ki ni sakring ekspresi na.
Si buntulu bura’ne ku ri aplikasi instagram ka, ka balla na poe tena na bella mange ri hotele’ ku ka battu ka ri Surabaya erok ja liburan siagang andikku. Tena na sallo si buntulu ma siagang anjo bura’ne a na eranga mange keliling accini kota na Surabaya tallu allo. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12.
Nakke sannak inji ku ukrangi, anjo wattua ulang Februari awalak taung 2020. Memang anjo wattua nakke tojeng tojeng ku ku sakring stress. Jamang jamang ku ak numpuk ki, biasa ka baku gappa siagan ku hadapi anjo tau aa ngaseng bermasalah yaa (kah memang jamang jamang ku nakke ni harusuk kanga sikbuntuluk siagang tau jai), ni cinik kegiatan ku anjo padat ka, masalah pribadi , anjo todong perihal tugasak akhere ku nakke tena pa na lekba lekba. Inti na nakke anjo wattua ku sakring kaleng ku kana anne kaleng ku niak mo ri ambang batasak na nampa ku labbi mi kapasitas ku.
Ikon Bollywood riolo tenamo berai Shah Rukh Khan, annemi artis India paking nangai Rusli. Battu ri batena ammakeang, polongang u’na, sanging Shah Rukh Khan napinawangngi, naparek contoh. Memang iyya jai dudu tau nangai Shah Rukh Khan nasabak jai pillengna snaging anu ga’ga nicinik. Apalagi anjo nikuayya Kuch Kuch Hota Hai siagang Khabi Khusi Khabi Gham, jai dudu tau nangai anjo rua pillenga, Rusli ri SD kijai nangaimi anjo Shah Rukh Khan, sanggenna akkulia. Lekbakji sibuntuluk wattunna mange ri India, sengajai ngalle jurusang Sastra India ri tampak kuliana nampa akboya beasiswa mange ri India, babattui ballakna Shah Rukh Khan. Wattunna sibuntuluk, langsungji nijama’ limanna siagang Shah Rukh Khan, anu somberek dudu, manna mamo aslina le’lengji, bodo tonji poeng mingka gammaraki memang towwa na somberek, anjomi jai tau nangai anne Shah Rukh Khan.
Allo pengumuman hasili’ ujian ku batu mi inne alloa. Niak mi wattu jam 8 pagi na sumpaeng, tapi na tena ku sukkei ka sanggeng na bang’ngi ka malla ka gagal poe. Niak agangku buru-buru na jai sms na ri hp ku na pawwanga punna loloso ka’ battu ri salah se’re na perguruan tinggi ku pili’a. Buru-buruka sukkei anjo hpku nampa ku cekki ri web na hasili ujian ku, nyata na alhamdulillah ri terima ka ri salah se’re na perguruan tinggi yang ku pili’a. Sannang na nyawa ku ambacai anjo hasil kelulusanku ri hp a. Kulle ka siagang agangku sannang nyawa ta ngaseng ka lolosi’ ki battu ri kampus negeri a.
Anjo wattua rusli sementara na bawai pelanggan carteran oto rental na. Wattu na istirahat ri minimarket ka, rusli mempo mi ri kadera muko na minimarket ka sambil na tayangi pelanggan na ak balanja. Sementara asik asik ki anjo leyeh leyeh ri muko na minimarket ka, anak na anjo pelanggan na Rusli mae ri rampik na Rusli wattu na erok mi lekba belanja. Umuruk na anjo anak anak ka kulle kapang sekitaran 4 sanggeng na 5 taung. Tena niak kejalasan apa apa, tena niak anging bosi, tiba tiba anne anak anak ka na pikrui Rusli. “Cuih”. Tojeng tojeng na anjo pikru na mae mendarat tappa ri arah na Rusli.
Ri wattunta anak-anak pasti loe agangta ni urang akkarena ri lingkunganta, urang biasayya assigappa ri tampak pak-karenang pantarangang ballak. Punna katte mulaimi beranjak desawa, katte mulai sibuk siagang aktivitasta masing-masing. Mulai antamak sikolah baribaksang sanggengna moterek sikolah ri karuenga. Kamma mi anne na sabak kurangna mo interaksi sigang urang pak-karenangta sumpaeng ri masa-masa cakdita. Semakin katte lompo semakin kurang wattungta akkarena siagang lebih loe aktivitas lalang ballakta ka sabak tugas2 battu ri guru sikolahta. Iareka tugas kuliah, apalagi punna niak mahasiswa aktif siagang organisasi pasti loe na kuras wattunna siagang energina sehingga untuk assi-cinik siagang urang ri masa cakdi ta saja susah.
Siagang ri wattungku anjama inja kanjo ri perusahaan, nakke biasa accinik tau terkenal battu mae ri showroom bajik pajabat sanggengna artis assalak mangkasarak. Wajar nakke biasa ancinik ka perusahaan tampakku anjama loe na urang kerjasama mae ri para artis lokall ri kota mangkasarak. Sala sekrena artis lokal iamiantu biasayya appare konten pakakkalak biasa ku cinik ri sosial media. Arengna Tumming Abu, anne ruayya tau sannakmi terkenal ri kota mangkasarak, siang niak sekitar assakbu ampinawangi akun medsosna, anne mi sabak ngapa kantorokki na jaling kerjasama mae ri Tumming Abu.
Sekre wattu Tumming Abu battu mae ri showroom untuk appare konten iklan, ri wattua ku ciniki battu ri lere siagang ku pastikan battu ri jarak ambani ternyata kamma tojeng ia Tumming na Abu, tena na sallo lekbana suting ku mangei mi untuk appalak ngalle foto si paktallu.
Omnibus Law anjo sekre lebba mi anjari RUU pakarammula ri taung 2019. Nampa beru beru ja anne alloa ni sah kan, nampa meledak mi heboh ri anne negara yaa jai tau protes. Punna nakke posisi ku sebagai warga negara indonesia kamma kamma anne netral ja ri keputusanna DPR apparek anjo RUU aa. Tena ku dukungi tena tong ku ewa ii. Anjo sekre rua pasalak na ni gugat ka todong, nakke tena ku kulle jelaskangi tekamma ka harusuk sare sikap. Nakke khawaterek ka salah ka atoka latah ka akkana kana kah manna apa tea ii bagian ku ni hadapi. Background ku teai hukum nampa nakke tena tong ja ku paham ki pakah anne anu bajik atoka anu kodi.
Tumpukan loro ri sampikna bekas gedung DPRD Simalungun, napareki kawasan anjo anjari cakmara’ na su’lung. Tumpukan lorona anjo, kacinikang tassiara’ ri akrungang tepatna ri akrungang Asahan Km 3, Nagori Pematang, Simalungun. Padahal riolonganna, anjo tampaka sanna tangkasa battu ri loro-loro, sabak loe padagang akbalu ri anjoeng kawasanga.
Mingka sannak nisayangkan, bangunan padanggang na hancurkan petugas Satpol PP kabupaten Simungun, ri wattu allaloa. 
Singkamma na utarakan warga, berinisial RM, ia sannak gerah anciniki tumpukan lorona anjo. Bahkan ri sekitara bekas gedung DPRD Simalungun anjo, tena niak samasikali tampa’ loro na pasadia battu pammarentah. 
“Sebenarna wattunna niak inja padagang anrinni (risekitar gedung DPRD) anne akrungang tangkasa na terawat. Mingka lekbakna na bongkara passa anne pakbalukanna, malah anjari tampa’ pammelakkang loro.
Manna mamo niak anakku, mingka nakke tena ja ku panjari masalah punna niak tau appirik atoka akrencana tena na erok punnai anak. Kah anjari tau toa antu battalaki tanggungan ta , tanggung jawab ta. Seumuruk na tuo ta ni tanggung ngi. Tena na kulle ni passa punna katte kulle kapang tena ni erok atokah tena ni mampu. Battu ri tenapa nibunting, nakke siagang burakne ku akrencana ki kana tujuang ta bunting antu kulle ki bangun keluarga sakina, mawaddah, warohmah. Siagang atau tena niak anak. Punna memang niakni sare ki artina anjo mi dallek ta battu ri puang Allah Subhana Wa Taa’la.
Karacungang dumpi ulang taung anne terjadi ri SDN Kali Petir, Desa Margosari, Kabupaten Kulon Progo, Yogyakarta. Para siswa mulanna kongsi-kongsi untuk ammalli dumpi ulang taung untuk mae ri gurunna niaka sementara ulang taung. Lekbakna assare kejutan, iangaseng siswana ang-nganre anjo dumpingna asiagang borong-borong, mingka tena paksanna-sanna paraia langsung na rasa pusing ulungna, pakrisi battang siagang taklange-lange. Menurut keterangang dottorok, anne kasus terjadi sabak karacungang dumpi ulang taung niaka lekbak na kanre para siswana. Kamma mi anjo parallu katte sebagai tau toa supaya kulle ni awasi anakta salama assikola apalagi punna karacunan kamma anne akibat kanre kanreang ulang taung. Niatna untuk assannang sannang siagang suarak malah anjari pataka sabak parallu ni rawat ri ballak garring.
Bura'ne ku sanna na ngai na angnganre juku battu ri pasara. Tapi teai na pattasa anjo isi lalang na juku ka sebelum na ri tunu. Sanna jijik na punna na baui bau amis ka, anjari nakke mami pattasa ki anjo juku ka ka bura'ne ku tea mentong mi. Kadang ballisik tonga ri ia, na tena ji apa-apa punna bau amisi juku ji. Tena ji na parek angngapa ki. Tapi bura'ne ku kullei muntah punna na bau mi bau amisi ka battu ri juku ka. Biasa na malasak tomma ammali juku, tea ja juja erok pattasa ki isi battang na juku ka.
Nakke mantanga ri kamara’ ji siagang agang ku tunggui akad ta le’ba na ku a’doa-doa poe semoga lancarji akad ta ri luara’ kamara’. Allo buntingku anjo ri allo sanneng tanggala 3 Agustus 202, rua taung lalua. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng.
Punna battu mi mens ka, tena mi annyamang battanga ri kasia'. Sikamma nakke battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti.
Burakne ku nakke sannak mallak na ni suntik, lekba sekre wattu erok ki mae ak paressa ri dottorok gigi, padahal anjo gigi na tena pa na tantu ni cabut langsung ri dottorok na tatta ki sannak mallak mallak na punna soal ni suntik, lekba ta battu rinjo ni obati mi rong gigi na lekba na ajo tena mo na nyeri sede kulle mi ni cabut gigi na. Lekba mi malo sekre minggu nampa gigi na burakne ku gassing mi, nakke ku pa ukrangi kana erok niak janji siagang dottorok erok ni cabut anjo gigi na, jai tong alasan na barak tena na jari mae ri dottorok ka hahah. Pakarammula sibuk anjaa sanggeng na erok ki beng ejar setoran.
Akkanami lapong Kura-kura angkana, Passammi, nasabak sikamma memang tommi pakkullengu, erokma anngapa punna lekbak kamma mantommi." Nakanamo lapong Jonga, gassing-gassing sai kalennu, terak-terassi sai buku-bukunnu, nasabak punna kammaji antu gioknu, karnma tommintu katallassannu." Appibalimi lapong Kura-kura angkana, apamo paleng sarikbattang, ia tommo anjo dallekku kugappaya." Apaji napilak nitua-tuaimo lapong Kura-kura ri lapong Jonga. Na anjo lapong Kura-kura apa-apa napau lapong Jonga simata nabalina, battuang kana simata najawakna. Napilak nitua-tuaimo siagang pilak nituna-tunaimo lapong Kura-kura ri lapong Jonga. Nakanamo lapong Jonga, Kura, teako jai bicarannu Manna ruako, manna talluko, punna bansanuja antu tena nukkulle ngewaka. Niakka pattujunnu ngewaka lumba lari?" Akkanami lapong Kura-kura angkana, Anngapa na niak paklumba lariang nupau, namanna mamo anjo dodongak rningka punna nueraiak, kuewajako lumba lari.
Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol. Anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto. Sabtu lusa na insyaAllah ku mange siagang ana’ na bura’ne ku mange ri ancol.
Anjo wattua nakke sementara mae ka antarak ki bayuang ku (kamma kamma anne lekba mo anjari Nyonya Tirtahardi hehehehe) battu ri tanggerang mae ri Tanjung Priok. Ri tol anjo niak ka lalang kota section ancol – kemayoran arah mae ri pelabuhan Tanjung Prio. Awalak na nakke niak ka ri jalur paling tippa ka (paling kanan) kah beru beru ka lekba dahului bus mingka kah anjo ri boko ku niak innvoa sanging na dim dim ka berkali kalei, nakke langsung ma lette mae ri tanga mae ri jalur labbi lambat ka. Berui kurang labbi 100 meterek na dahului kaa mendadak ki ak rem, kah jarak na dekka dudui siagang avanza niak ka ri muko na, hasselek na terjadi mi tabrakan beruntun 5 kendaraan.
Ammiomi I Tinuluk angkana, Kipaumi nakulanngereki. Nakanamo lapong tau toa, Pilanngeri bajiki! Punna niparannuangikik repok (baine) iareka barang. barang, tena sikali-kali nakkulle nierang ri kodia Nakanamo I Tinuluk, Kutarimami latok, kiallemi anne doeka! Lekbaki kamma anjo, ammotereki seng I Tinuluk mange ri ballakna. Pammukoanna nakeke sengi doikna sipatti na napisang mange akboya panngassengang. Sekre wattu nallanngerek sakra battu rate ri tompokna buluka. Apaji namangemo I Tinuluk mange ri anjo sumpa!eng ri tujunna sakraya. natikring nacinikmo sitau tau toa amempo ro tompokna sekrea batu lompo. Nakanamo Japong tau toa, Apa antu nupisang nabattalak kamma, na nusawalakmo antu anngangkaki bangkennu? Nakanamo I Tinuluk, Iyek doek, latok, pappasanna tau toaku, erokkak ampaballi panngassengang.
Anne ka linoang ta tena na adilik. Antu keadilan na tau tau na na gappai imbalan atokah hukuman murni berdasarak mae ri tindakan na. Tau antu terlaherek ka caraddek siagang niak terlaherek tolo. Anne tena na adilik kah sebelum ta laherek antu bayi yaa tena naparek apa apa salah, mingka sebagian ni sarei ka caradddekan nampa lainga ri hukum ki siagang ka toloang. Niak tau terlaherek sempurna siagang niak tong cacat. Niak tong terlaherek battu ri keluarga kaya siagang niak tong tena na punna. Niak terlaherek cantik atokah gammarak niak tong tena. Jai pokok na punna erok ki ni pikkirik sekre sekre.
Wattunna umuruk 5 taung, Ulla nabembengi andikna umuruk 2 taung akjappa-jappa ri dallekang ballakna, aklumpa’-lumpa’. Tena sallo, mattungi anne andikna, ceraki ulungna. Lari antamaki ri ballakna Ulla nampa mange ciccinik kamma tena kajariang apa-apa. Andikna antamak tongi ri ballaka sambil ngarruk nampa cerak assollong ri ulungna naung ri rupanna. Takkallasaki nyawana ammakna, langsungi natalipong manggena sollanna motereki nampa nierangi anakna mange ri ballak garringa. Baganna tenaja nangngapa andikna kamase. Batena todo’ nikanassui Ulla surang ammakna, mingka manggena napisangkai bainenna kua teaki larroi ka cakdi kijai anjo Ulla, tenapa na isseng ngapa-apa. Njari nakuai manggena ri Ulla, sallang ounna lompoko nak niak nugaukang, erok kodi atau bajik, paralluko tanggung jawab nak. Anjomi paling nasassali kalengna Ulla, mingka battu kinjo appilajaraki kua manna apa niparek parallui tau attanggung jawab.
Pada akhirna, teaki mallak dudui tentanv passareang hadiah, sannak sikdik sekre tau assare hadiah kodi-kodi. Kecuali niak sesuatu sannak tena pantas, tau annarimayya akan merasakan tingkat penghargaan tertentu. Galak akkana salama penelitianna ia lekbak akkutaknang mae ri assakbu peserta tentang hadiah lekbaka ia tarima, siagang ia kurang na lang-ngerek kana niak accarita tentang hadiah kodi. Siagang punna niam katte assare hadiah na anggapka kodi, maksudna katte anjari lebih panting. Kamma anjo kajadiang punna niak sekre tau assare hadiah kodi, tau annarimayya akan appikkiri angngapa kulle ia assare anne barang. 
Penelitianna na paccinikang ki kana punna tau annarima hadiah narasa setidakna loe wattu untuk menetukan pilihan, ia akan na hargai usaha ta niaka ni lakukan.
Na anjo tau toana iarua nakkuk tommi nasakring nasabak siapami sallona, attaung-taummi tassicinik anakna, taena tong nallanngerek kareba. Apaji na nia’mo sekre wattu na nakunjungi mange natoak anaknya, battuang kana kalauki ri butta Jawa lanngagangi sicinik anakna. Battui anjoreng ri tampak pammantanganna anaknya akkutaknammi ri pambatuna angkana, anrinni kutaeng ammmantang anjo nikanaya Pak Ahamak?" Nakanamo pambantuna, lyek anrinni. Nakana seng tau toana, pauang sai bedeng i Ialang angkana niak’i ammatta siagang manggeta erok anngagangkik sicini’ Apaji namangemo nipauang. Battui antama nipauang tommi manuruk pasanna anjo tau toana. Nakanamo anjo Pak Ahamak ri pambatuna, pauangi anjo taua i pantara’ angkana tenamo nakke manggeku tena tommo ammakku, sallo ngasemrni matena. Jari, assulukmi nipauang, nakana le’bami kupauang, mingka nakana anjo Pak Ahamak sallomi matena ammakna kammaya tampa pole manggena.
Nakke lekba ka tallang ping tallu mi. Teai cara unik erok ni jelaskan tekamma kodi na nakke lalang hal beruntung, mingka nakke tena kulle ku sangkalak kana hubungan ku siagang jekne memang tak lekba ki tojeng tojeng bajik. Tallang nga antu pertama kali na wattu ku nakke umuruk 9 taung. Nakke ku ukrangi anji mi pertama kali ku ak nange nange ri tamparanga tena na ri pengawasan na tau toang ku. Awalak na, nakke nange nange singkamma ja biasa na ri pinggrik tamparang. Ku boyai anjo polongan rumput laut ka siagang ku boya kerang kerang caddi. Kakak ipar ku siagang agang agang na sementara ak jappa jappa ii mae ri tangnga, ku ciniki makkalak makkalak akpikkirik ma ku susuluk ki.
Nakke tau termasuk tena ku ngai antu modelek model prank prank ngaa antu sanging niak ka viral. Biskuit oreo nampa ni sare lalang na odolok nampa nisare mae ri tau palak palaka. Atoka na pappalak palaka ni sare bantuan ternyata lalang na anjo sanging loro. Tena na niak lucu lucu na. Kamae tampak lucu na anjo bedeng? Punna niak tau terhiburuk siagang prank kamma anjo, kulle todong niak masalah ri lalang jiwa na kah punna manusia normal tena na kakkalak cini anu kamma anjo. Singkamma tong mi siagang social experiment todong. Tena niak ilmu na, aturan na erok erok na ji, apa na bede anjo experiment? Anu tau tena ja niak jamang jamang na anjo.
Bobby anne anak pindahan ri salah se're sikolayya ri Jakarta. Nasaba' rolo katte ammantang ri salah se're kota ca'dia ri Jawa Tangga, punna allangere' kata Jakarta anjo wah ki, singkamma penampilanna anne Bobby ma'masa'ki siagang baju kebo'na laccu gau'na. Bobby anne anjari agang makabaji, anne bobby cara'deli, sopangi punna akkana, siagang rampui ri ngaseng taua. Punna masalah doe' anne Bobby labby rikana ganna, nasaba' ammantangi ri balla' perusahaan minyak negara. Sanggena, manggena Bobby anne ammatei akkaramula mi anne Bobby sannang, murung siagang bella ri katte nasaba tau toana ammate nampa balla' ri Jakarta tabalu'ki anjari anne bobby harusu'ki akkontrak siagang sambe-sambe anjamang.
Kulle kapang kata kata anjo cocok ka mae ri ni gambarak kan anjomi keren siagang paka mallak mallak lalang na sekre wattu. Kulle kapan anne ni langerek ki lain lain, mingka memang anjo mi kenyataan na (nakke teai ka psikopat na hahahaha) jari anjo wattua, ri rampik na perempatan sikolah SMP ku nakke riolo niak pick up na lappoi anjo motorok, anjo tau bawa yaa motorok tak lempar ki kulle kapang 2 meterek battu ri tampak na kecelakaanna, skenario na ano nakke ku bayangkan nga kulle antara anjo tau bawa ya motorok siagang oto pick up berhadapan ngi secara head 2 head.
Ghina Aqilah Cetta, siswi kalasak IV MI Istiqomah Sambas Purbalingga lekbakmi nalaloi ujiang Tahfizh Al-Qur’an nigaukanga rua ngallo ri komple Madrasah swasta iareka akreditasi A beru-beru kinja inne. Tau ngujiai nasareangi salamak nasabak kullemi naapelek ayat-ayat Al-Qur’an 11 Juz. Nakana tau toana anne Aqilah, Aqilah anak maka rua battu ri tau toa arengna Haryono siagang Tuti Marlistiyani ammantanga ri kampong Limbangan Kecamatan Kutasari, Purbalingga, memang lompoi samangakna anne anak-anaka erok naapelek Al-Qur’an. Nampai ganna’ 9 taung umurukna, sallang bedek eroki anjari koki kulle apelek Al-Qur’an. Gurunna nakuai semoga salla’ anne Aqilah kullei anjari contoh atau motivasi untuk anak-anak maraenga, sollanna kulle tongi sumangak naapelek Al-Qur’an.
Singkamma anjo ji nomorok 2 , punna Joe Biden ak kuasa mi iyaa ni hantui inji ri isu skandal hunter biden antu ni naungi ri partai partai republican sanggeng na partai demokrat AS siagang partai rebublican akkarena sindir sindrian sanggeng na na sebabkangi anjo warga amerika anjari takpolongi mingka anjo pareki warga amerika tak ratasak rataski kah niak isu bangkit na supermasi kulit kebo siagang intervensi na rusia ri pemilu 2016 antu ni naungi siagang partai demokrat wattu na trump ak kuasa inji, kah apa? Kahh kulle jii na parek sekutu sekutu amerika tak ratasak ratasak singkamma niak dukungi anjo partai aa.
Lekbak ku ngarruk ngarruk, pikiran ku tiba tiba ak kutaknang. Ibu ku sumpaeng nia ji tuntungi syahadat tena anjo, ibu ku sumpaeng niak ji tuntungi istighfar ri napasak terakherek na ja anjo kodong. Sassalak ka, sannak sassalak ku. Battu ku ri caddi na papilajarak ka ibu ku ammaca korang, ni pappilajarak ka doang doang, mae cinik tau garring sambil ni pilajari ayat korang untuk tau garring siagang ibu ku, giliran ibu ku garring tena niak tayang ngi. Tena niak bacangi korang ri rampik na, tena nia takgalak takgalak ki limang na sambil tahlil siagang istighfar kangi ibu ku. Memang tong anne covid ka sannak kodi na, sannak sannak mentong kodi na ri katte ananak ni salai mo ri tau toang ta napakamma covid.
Nakke biasa ku tahan nassuku sabak kalakuanna tau angngallea iareka ammolonga antrian. Loe passabakkang niak tau tena na sakbarak siagang menyerobo antrean. Tana na antamak pikkiranku siagang pola pikir kamma anne. Contohna beru-beru anne iamiantu wattunna sementara mengantri, posisi ku makatallu battu ri dallekang, siagang posisina tau ri dallekang ku (posisi makarua ri dallekangku) memang niak jarak cukup lere sekitarak 2 tau dallekang siagang posisi paling dallekang. Nah niak ibu-ibu beru battu ri bokoang ku, kemudian ancinik “celah” ri dallekang anjo siagang polosna iareka cuekna, ia akdakka menyampinh ri sebelah paraikatte siagang langsung ammenteng ri celah na anjo sumpaeng. 
Nakke siagang tau dallekangku langsung saling si cinik sekre para sekre sambil akkana mae ri ibu-ibu sumpaeng. Apa kajadiang? Tena sama sekali na jampangi sumpaeng panyarangna. Ya, tena na jampangi sama sikali. Akhirna battalak atingku annarima keadaan anjo.
Ri wattuna ero'mi attianang baineku, nasaba' baineku anne nakana nia'mi flek ri kuli'na. Katte le'bami attanya-tanya mengenai attianang anak makase're baji ri aganga, bidan, siagang tau toayya. Nakana tau maraenga, attianangna anak makase're anjo salloi, kullei sanggena rua belas ji  pansungkean makase're sanggena makasampulo anjari nakke a'lea lea. Tiba-ntiba le'bana ammotere ri masiji' assambayang, baineku tindroi ri kasoro'ka je'ne ketubanna a'loloro'mi. Anjari nakke ta'bangka siagang panik. sawala'na iangaseng kaparaluanna attianang le'bami dipaissengangi siagang bidanka le'bami ripatataja ri taska. Nakke langsunga telepongi tau taoakuSawala'na nia mangeku kulle akkendara oto anjari latte langsung mae ri bidanka. Akhirna ri bari'basaka annaku lahiri'mi battala'na tallu koma pitu kilo siagang longgana limampulo centimeter, bayi lompo ri attianang makase're siagang proses attianangna normalki.
Pammarentah lekbami na parek program ballak subsidi siagang sasarang mae ri masyarakat pantamakkang doekna rendah supaya akulle ammake ballak pammantangang carana accicilik pastina biayana rendah. Sala sekre cara biasana na pake pihak bank iami antu sistem KPR. Anne sistem tujuanna supaya masyarakat tau rendahya pemasukangna akkulle ammalli iareka na pabajiki ballakna ammake cara KPR siagang carana tena susah kamma rempo-rempona. Ri Indonesia niak rua jenis ballak perumahang ni paccicilang iami antu KPR subsidi siagang non subsidi.
Ka unggulang maraenganna akkulea ni gappa battu ri balla subsidi iami antu suku bungana tena na takubah-ubah sanggengna lunasak. Anne program subsidi terbukti sannak terbatuna masyarakat untuk pemasukang runganna 8 juta lalangna sibulang.
Jai tau inspiratif ri sekitarta. Anne taua na dedikasikanki tallasa'na ri lingkungan siagang taua. Sosok taua anne lajakki anjari rapang ri katte ngaseng. Mbah Untori anne manna mamo kondisina peos'ki, anne lato' assala Gunung Kidul ka anne oppo'ki sumangat naajari anak-anaka ri kamponga  siagang attinro-tinro ri ranjanga baku' tallumpulo pitu taung. Mbah Untoro anne selalui nasisipkan petuah tallasa'ka mange ri media wayang kuli' ri pappiljarang risampaikan. Usaha, dedikasi, siagang inspirasi nisareangi Mbah Untoro anne nasareangi pangissengang siagang napacara'deki anak bangsayya anne kullei angappa penghargaan ri bidang pendidikanga. Mbah untoro anne angappai talumpulo juta siagang piala nasaba' nadideikasikangi tallasa'na ri lingkungan siagang taua.
Buru’nengku allo-allona sengka ri super market akboya bon cabe anjo kasiak juku teri. Mingka punna niak na sengkai, tena naguppa, anu sukkarak mentodo’ anjo naboyayya. Mingka wattunna niak nacinik super market ri Andi Tonro, sengkai nampa naboya anjo bon cabea, dende naguppai. Sanna’ rannuna nasabak anu sallomo naboya anjo kasiak juku teria. Ta’muri-muri tojek mange ri kasirika akbayarak. Tallu langsung na alle anjo bon cabea nasabak salloji bedek kadaluarsa. Nangai anjo kasiakna bon cabe juku teria nasabak lekbaki nakasiak ri ballakna matoanna, langsungi nangai dudu nampa naboya sitangnga mate ka sukkaraki niguppa, anjomi punna niak niboya, parallupi sa’bara taua sollanna pila’ gampangi niguppa. Teaki langsung dodongi punna nampai sikali niboya nampa tena niguppai.
Tena niak tau tena issengi anne pakelonga. Inne beru-berua sannang nyawa na ka le’ba ki na gappa penghargaan Best Asia Artist taung 2019. Teai mi rahasia poe punna anjo pakelong arenna Andmesh Kamaleng pakelong baji’ ka battu rawai na kullei anjari pakelong lompo. Riolo na Andmesh Kamaleng minawangi anjo ajang pa’boya bakat arenna Rising Star Indonesia taung 2016-2017 na kulle na pare’ ta’bangka anjo juri na ngaseng ka baji’ dudu sa’ranna anjomi assulu’ ki anjari juara se’re. Le’ba anjo jai mi na pasulu kelong na kulle na gappa penghargaan na Best Asia Artist taung 2019 ri Korea Selatan. Na kana Andmesh na pakamma jai kelong ku pasulu anjari karya baji’ ku na bantu tonga daeng-daeng senior pakelong ku na kulle ku gappa anjo penghargaanga sannang na nyawaku.
Kammami anjo jama-jamanna I Tinuluk tunggalak allo, nicinik tommi I Tinuluk ri lapong tau mkalumannyang tinulukna siagang batena annangkasi. Iami anjo sabak na nikiok ammantang ri ballakna lapong tau kalumannyang, niparekang tommi katinroang ri bokona tokoa, nisare tommi jama-jamang, battuang kana tugasak antangkasi dallekanna siagang bokoanna tokoa . Nalanri bajikna batena annangkasi siagang apparaka, nipattantuammi gajina, kanrena, kammaya tampa ballak pakbanngianna. Nasabak pilak bajikna batena annangkasi siagang apparaka, apaji na nisaremo tugasak antangkasi ngasengi tokoa ilalang, i pantarak, ri boko, ri dallekang, battuang kana kabusuk ia ngaseng antangkasi. Tasiapai sallona anjama, nipanaik sengi pangkakna ri kantoro'ka iamintu nipabaluki i lalanna tokoa.
Niak andik ku anjo na ngai na jai meonga. Ri balla ku jai mi na piara meong battu ri luara na gappa. Tapi tena ku ngai na ka anjo meong-meong na na ngai tattai sembarangang lalang na balla ka. Anjo ammak ku punna na issengi mi larro na, ka na parek botto ki lalang balla ka. Nakke poe jijikku mamo punna antama ma ri balla nampa ku kasia' ki a'rasa tai meonga. Anjomi ku kallarroi biasa na andikku, ka punna tattai meong na malasa' ki na pattasa. Jijik ngaseng ki punna a'rasa tai meong ri balla tena na annyamang pakkasiaka.
Muncul na anjo sakring tena na nyamang, mallak, cemas, tena niak alasan antu jelasak ka. Misal na sumpaeng nakke lalang perjalanan mae ri pantai siagang ibu ibu ka siagang anak ka rua ku nakke. Kegiatan anjo harusuk na menyenangkan tohh? Sakring tena na nyamanga anjo kemudian pakarammula ni dukung ri gejala gejala fisik. Ni pakarammula battu ri sesak nafas, pandangan ta ak kunang kunang atokah sessa ki fokus, sensitifitas mae ri cahaya atau ka suhu, anjo kaleng ku pakarammula mi gemetar nampa biasa tong ku sakring kebas ki, toling ku ak denging ngi, palpitasi , anjo ngaseng gejala na ku sakring.